24.2.2022
Επίσημη Εφημερίδα της Ευρωπαϊκής Ένωσης
EL
L 45/1565 ΕΠΙΤΡΟΠΉ ΠΡΟΠΑΡΑΣΚΕΥΑΣΤΙΚΈΣ ΕΝΈΡΓΕΙΕΣ
ΚΕΦΑΛΑΙΟ PA 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PA 07 21
(συνέχεια)
PA 07 21 01
(συνέχεια) Ένα σύστημα ταυτοποίησης παρέχει στους πολίτες πρόσβαση μέσω διαφόρων συσκευών, καθώς και εξατομίκευση της εμπειρίας τους.
Οι ραδιοτηλεοπτικοί φορείς και οι εκδότες συνεργάζονται με προγραμματιστές τεχνολογικών εφαρμογών, οι οποίοι προσαρμόζουν την υφιστάμενη τεχνολογία με στόχο την εξασφάλιση λύσεων φιλικών προς τον χρήστη.
Οι τεχνικές λύσεις μπορούν να χρησιμοποιηθούν και για άλλα είδη περιεχομένου (π.χ. εκπαιδευτικό, αθλητικό, ψυχαγωγικό περιεχόμενο) και να ενσωματωθούν σε διάφορες ψηφιακές εφαρμογές των ραδιοτηλεοπτικών φορέων (π.χ. εφαρμογές αναπαραγωγής βίντεο, εφαρμογές ειδήσεων).
Οι τεχνικές λύσεις συνδυάζουν υφιστάμενες τεχνολογίες βασιζόμενες στην τεχνητή νοημοσύνη και τεχνολογίες ανοικτού κώδικα και παρέχουν μέγιστη διαφάνεια όσον αφορά τους αλγόριθμους.
οι χρήστες ενημερώνονται σχετικά με τον λόγο για τον οποίο βλέπουν συγκεκριμένο περιεχόμενο.
Κατά το πρώτο έτος της προπαρασκευαστικής ενέργειας, οι υπηρεσίες μετάφρασης ήταν έτοιμες για 8 έως 10 γλώσσες (αγγλικά, γερμανικά, γαλλικά, ιταλικά και ισπανικά συν τρεις έως πέντε ακόμη ευρωπαϊκές γλώσσες, που αντιπροσωπεύουν τις διάφορες γεωγραφικές περιοχές).
Διαφανείς και συμφωνημένοι κανόνες που καλύπτουν πτυχές συντακτικής φύσης και νομικές πτυχές καθώς και τεχνικές ροές εργασίας παρέχουν μια σαφή βάση συνεργασίας.
Κατά το δεύτερο έτος της προπαρασκευαστικής ενέργειας, η βάση εταίρων θα διευρυνθεί και ο αριθμός των γλωσσών θα αυξηθεί σε τουλάχιστον 15 επίσημες γλώσσες της Ένωσης.
Το σχέδιο βασίζεται σε κοινές αξίες, στον σεβασμό της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και των ανθρωπίνων δικαιωμάτων, παρέχοντας στους πολίτες της Ένωσης ένα ασφαλές περιβάλλον.
Το σχέδιο είναι ανοικτό ώστε να συμπληρώνεται με άλλα έργα που προσφέρονται από ραδιοτηλεοπτικούς φορείς (π.χ. συλλογές ντοκιμαντέρ, ειδικά προγράμματα για νέους)· επίσης, άλλα ενδιαφερόμενα μέρη, π.χ. μουσεία και βιβλιοθήκες, θα κληθούν να συμμετάσχουν εφόσον ενστερνίζονται τις ίδιες αξίες.
PA 07 21 02
Προπαρασκευαστική ενέργεια — Πανευρωπαϊκός μηχανισμός ταχείας αντίδρασης για τις παραβιάσεις της ελευθερίας του Τύπου και των μέσων ενημέρωσης Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
p.m.
Πιστώσεις 2021
Πληρωμές
1 560 000
Αναλήψεις υποχρεώσεων
1 950 000
Εκτέλεση 2020 Πληρωμές
Αναλήψεις υποχρεώσεων
Πληρωμές
487 500
Παρατηρήσεις Η πίστωση αυτή προορίζεται να καλύψει αναλήψεις υποχρεώσεων που απομένουν να εκκαθαριστούν από προηγούμενα έτη στο πλαίσιο της προπαρασκευαστικής ενέργειας.
Σύμφωνα με τον Παγκόσμιο Δείκτη Ελευθερίας του Τύπου του 2019 που συνέταξαν οι Δημοσιογράφοι Χωρίς Σύνορα, η Ένωση και τα Βαλκάνια κατέγραψαν τη δεύτερη μεγαλύτερη επιδείνωση της περιφερειακής βαθμολογίας τους, μετρώντας το επίπεδο των περιορισμών και των παραβιάσεων της ελευθερίας του Τύπου.
Η έκθεση του 2019 δείχνει ότι ο αριθμός των χωρών της Ένωσης και των Βαλκανίων που θεωρούνται ασφαλείς, όπου οι δημοσιογράφοι μπορούν να εργαστούν με πλήρη ασφάλεια, εξακολουθεί να μειώνεται.
Δεδομένου ότι η επιδείνωση της ελευθερίας του Τύπου και των μέσων ενημέρωσης στα κράτη μέλη και στις υποψήφιες χώρες επί σειρά ετών παρουσιάζει ανησυχητική τάση, είναι ζωτικής σημασίας να συνεχιστεί η παροχή συγκεκριμένης προστασίας στους δημοσιογράφους, συμπεριλαμβανομένης της διερεύνησης, της υπεράσπισης, της παρακολούθησης, της ενημέρωσης του ευρωπαϊκού κοινού και της ευαισθητοποίησης μέσω του πανευρωπαϊκού μηχανισμού ταχείας αντίδρασης για παραβιάσεις της ελευθερίας των μέσων ενημέρωσης.